പീഡനക്കേസില് പ്രതിക്ക് സഹായം: യൂത്ത് കോണ്ഗ്രസ് നേതാവിന് മുന്കൂര് ജാമ്യം കൊച്ചി: പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്ന കേസിലെ പ്രതിയെ സഹായിച്ച കൂട്ടുപ്രതിയും യൂത്ത് കോണ്ഗ്രസ് ജില്ല ജനറല് സെക്രട്ടറിയുമായ ഷാന് മുഹമ്മദിന് 39 എറണാകുളം അഡീഷനല് സെഷന്സ് പോക്സോ കോടതി മുന്കൂര് ജാമ്യം അനുവദിച്ചു.ഷാന് മുഹമ്മദിെന്റ മുന് ഡ്രൈവര് റിയാസാണ് പെണ്കുട്ടിയെ പീഡിപ്പിച്ചത്. കഴിഞ്ഞ മാര്ച്ച് 20ന് രാത്രിയില് പെണ്കുട്ടിയെ റിയാസ് പീഡിപ്പിച്ചെന്നാണ് കേസ്. പ്രതിയെ സഹായിച്ചതായി മൊഴിയുണ്ടെങ്കിലും പെണ്കുട്ടിയുടെ മൊഴികളില് ഷാന് മുഹമ്മദിനെതിരെ ഗൗരവമുള്ള ആരോപണങ്ങളില്ല. മുഖ്യപ്രതിക്കെതിരെ പൊലീസ് കുറ്റപത്രം സമര്പ്പിച്ച സാഹചര്യം കൂടി കണക്കിലെടുത്താണ് കോടതി മുന്കൂര് ജാമ്യം അനുവദിച്ചത്. പെണ്കുട്ടിയുടെ രക്തം പരിശോധിക്കാന് ഇവര്െക്കാപ്പം കാറില് പോയെന്നല്ലാതെ സംഭവവുമായി ബന്ധമില്ലെന്നും കേസിന് പിന്നില് രാഷ്ട്രീയ വിരോധമാണെന്നും മുന്കൂര് ജാമ്യാപേക്ഷയില് ഷാന് ബോധിപ്പിച്ചിരുന്നു.